stanford-oval/wikipedia huggingface dataset:
Your Type

| ”Your Type” Carly Rae Jepsen |
| --- | --- | --- |

Singlen tiedot
 Albumilta: E·MO·TION
 Äänitetty : 2015
 Julkaistu: 9. marraskuuta 2015
 Formaatti: digitaalinen lataus
 Tekijä(t): Carly Rae Jepsen, Rami Yacoub, Carl Falk, Wayne Hector, Tavish Crowe
 Tuottaja(t): Carl Falk, Rami Yacoub
 Tyylilaji: synthpop, elektropop
 Kesto: 03.20
 Levy-yhtiö: 604, Schoolboy, Interscope
Carly Rae Jepsenin muut singlet
| ”Run Away with Me” 2015 | ”Your Type” 2015 | ”Last Christmas” 2015 |
Your Type on kanadalaisen laulajan-lauluntekijän Carly Rae Jepsenin musiikkikappale. Sen julkaisivat 604 Records, Schoolboy Records sekä Interscope Records hänen kolmannen, E·MO·TION-studioalbumin kolmantena ja viimeisenä singlenä 9. marraskuuta 2015. Kappaleen ovat sanoittaneet Jepsen, Wayne Hector, Tavish Crowe, sekä sen tuottajat Rami Yacoub ja Carl Falk. "Your Type" on lajityypiltään 1980-luvun musiikista inspiroitu synthpop-kappale, joka kertoo yksipuolisesta rakkaudesta. Kappaleen musiikkivideon ohjasi Gia Coppola ja se julkaistiin 3. marraskuuta 2015.
"Your Type" oli kaupallisesti huono menestys, sen päästyä singlelistalle ainoastaan Belgiassa. Tämän lisäksi kappale on päässyt artistin kotimaassa Kanadassa radiolistalle. Jepsen on esittänyt kappaleen livenä muun muassa Pekingissä 1. toukokuuta 2015 sekä Late Night with Seth Meyersissä 26. tammikuuta 2016.
Käännös suomeksi
Yang Jiang

| Yang Jiang |
| --- | --- |
 Yang Jiang vuonna 1962.
Henkilötiedot
Syntynyt: 17. heinäkuuta 1911 Peking, Kiina
Kuollut: 25. toukokuuta 2016 Peking, Kiina
Ammatti:  kirjailija ja kääntäjä
Puoliso:  Qian Zhongshu
Lapset:  Qian Yuan
Muut tiedot
Merkittävät teokset: Don Quijote (käännös, 1978) Gan xiao liu ji (1981) Xi zao 1988 Wo men sa (1998)
Yang Jiang (yksink.: 杨绛; perint.: 楊絳; pinyin: Yáng Jiàng, synt. Yang Jikang, yksink.: 杨季康; perint.: 楊季康; pinyin: Yáng Jìkāng; 17. heinäkuuta 1911 – 25. toukokuuta 2016) oli kiinalainen kirjailija. Hänen menestyneimpiä teoksiaan oli omaelämäkerrallinen Gan xiao liu ji vuodelta 1981, joka kertoo hänen kokemuksistaan kulttuurivallankumouksen aikana. Yang käänsi myös kirjallisuutta kiinaksi. Hänen tunnetuin käännöstyönsä on vuonna 1978 ilmestynyt Don Quijote.
Elämäkerta

Yang Jikang syntyi Kiinan Pekingissä 17. heinäkuuta 1911 eli samana vuonna, jona Kiinan Qing-dynastia romahti. Hänen isänsä oli lainoppinut. Yang alkoi opiskella politiikkaa ensin Soochow’n yliopistossa ja sittemmin Tsinghuan yliopistossa. Tsinghuassa hän alkoi seurustella luokkatoverinsa Qian Zhongshun kanssa. Yang ja Qian menivät naimisiin vuonna 1935. Yang ja Qian muuttivat sittemmin Britanniaan, jossa Qian opiskeli Oxfordin yliopistossa. Pari sai myös ainoan lapsensa, Qian Yuan -nimisen tyttären, Britanniassa. Britanniasta he muuttivat Ranskan Pariisiin ja lopulta takaisin Kiinaan.
Japani oli tällä välin vuonna 1937 hyökännyt Kiinaan. Yang asui sota-aikana Shanghaissa. Shanghaissa hän alkoi myös kirjoittaa komediaa. Teoksista tuli kaupungissa hieman yllättäen suosittuja. Japanin vastaista sotaa seurasi Kiinan sisällissota, jonka kommunistit voittivat vuonna 1949. Yang ja Qian muuttivat tuolloin pääkaupunki Pekingiin, jossa Yang alkoi kääntää kirjallisuutta kiinaksi. Suuri käännöstyö oli Don Quijote, joka valmistui useassa eri osassa.
Kiinaa kuohuttanut kulttuurivallankumous vuonna 1966 alkoi hieman ennen kuin seitsemäs osa Don Quijoten kahdeksasta osasta valmistui. Yang ja Qian toimivat Kiinan tiedeakatemian kirjallisuuden instituutissa. He olivat jo tunnettuja kirjailijoita, ja ulkomailla koulutuksen saaneina oppineina he olivat kulttuurivallankumouksellisten tyypillisiä kohteita. Vallankumouksellisten opiskelijoiden punakaartit takavarikoivat Don Quijoten Yangin kotoa. Yang ja Qian lähetettiin ”uudelleenkoulutettaviksi” työleirille Henaniin useaksi vuodeksi. Kulttuurivallankumouksen laantuessa Yang pääsi palaamaan kotiinsa. Punakaartien takavarikoima Don Quijote löytyi jätteiden joukosta, ja se palautettiin Yangile. Yang teki käännöksen loppuun, ja valmis Don Quijote -käännöa julkaistiin vuonna 1978.
Yangin toinen tunnettu teos on omaelämäkerrallinen Gan xiao liu ji (kiin.: 幹校六記). Teos julkaistiin vuonna 1981. Teoksessa käsitellään kulttuurivallankumousta ja aikaa uudelleenkoulutuksessa Henanissa. Kulttuurivallankumouksen arimmat tapahtumat on kirjasta jätetty pois. Tarina keskittyy etenkin päivittäiseen elämään Henanissa. Teos julkaistiin myös englanniksi nimellä Six Chapters from My Life 'Downunder. Omaelämäkertaa seurasi romaani Xi zao (kiin.: 洗澡) vuonna 1988. Myöhemmällä iällä Yangin tyttären kuoltua vuonna 1997 hän julkaisi vielä osittain fiktiivisen perheestään kertovan elämäkerrallisen teoksen Wo men sa (kiin.: 我們仨, 1998) sekä Platonin Faidonin käännöksen.
Yang kuoli Pekingissä 25. toukokuuta 2016. Hän oli kuollessaan 104-vuotias.
Valokuvassa vuonna 1941.
Ylivuoton hautausmaa

Ylivuoton hautausmaata heinäkuussa 2007
Ylivuoton hautausmaa on Oulun seurakuntayhtymän omistama hautausmaa Oulun Vuoton Ylivuotolla.
Yli satavuotias hautausmaa tuli Oulun seurakuntien hoitoon vuonna 2007, kun Ylikiimingin seurakunta liitettiin osaksi Oulujoen seurakuntaa. Hautausmaa sijaitsee noin kolmekymmentä kilometriä kaakkoon eli Utajärven Sanginkylälle päin Ylikiimingin taajamasta, seututie 836:n varrella puolisentoista kilometriä Ylivuoton jälkeen. Hautausmaan osoite on Puolangantie 2586, 91300 Ylikiiminki.
Hautausmaa-alueen maasto on hiekkaista mäntykangasta, haudoilla on vain vähän pintakasvillisuutta. Hautausmaata ympäröi puuaita ja pääportin lähellä on puinen siunauskappeli. Myös muualle haudattujen muistopaikka on pääportin lähellä. Hautausmaa-alueen ja seututien välissä on pysäköintipaikka noin 40 autolle. Hautauksia Ylivuoton hautausmaalle on vuosittain tavallisesti alle kymmenen.
Aiheesta muualla

Ukkola, Terttu: Ylivuoton hautausmaa 100 vuotta. Rantapohja, 28.9.2004, s. 4.
Zakaria Alaoui

| Henkilötiedot |
| --- | --- | --- |
Koko nimi: Zakaria Alaoui el-Achraf
Syntymäaika: 17. kesäkuuta 1966 (ikä 58)
Syntymäpaikka: Marrakech, Marokko
Pelipaikka: maalivahti
Seurat
| Vuodet | Seura | O (M) |
| 1983–1998 1998 1998–1999 1999–2000 |  Kawkab Marrakech  Tours  Châtelleraudais  Paris |  3 (0) 30 (0) 8 (0) |
Maajoukkue
| 1991–1994 |  Marokko | 7 (0) |
 Seurajoukkueuran tilastot kattavat vain kansalliset sarjat.
Zakaria Alaoui el-Achraf (s. 17. kesäkuuta 1966 Marrakech) on marokkolainen entinen jalkapalloilija, joka pelasi maalivahtina.
Ura

Seurajoukkueurallaan Alaoui pelasi muun muassa Tours FC:ssä, SO Châtelleraudaisissa ja Paris FC:ssä. Maajoukkueessa hän oli mukana yksissä MM-kisoissa, vuonna 1994. Peliuransa jälkeen Alaoui ryhtyi valmentajaksi. Hän oli ESTAC Troyesin maalivahtivalmentaja vuosina 2005-2007, mutta lopetti valmentajauransa siihen.
Marokon joukkue – Jalkapallon MM-kilpailut 1994
1 Azmi |
2 Abdellah |
3 el-Hadrioui |
4 el-Khalej |
5 Triki |
6 Naybet |
7 Hadji |
8 Azzouzi |
9 Chaouch |
10 el-Haddaoui |
11 Daoudi |
12 Dghay |
13 Bahja |
14 Masbahi |
15 Hababi |
16 Nader |
17 El Ghrissi |
18 Neqrouz |
19 Bouyboud |
20 Kachloul |
21 Samadi |
22 Alaoui |
Valmentaja Blinda
Zakaria Mohieddin

| Zakaria Mohieddin |
| --- | --- |
 Virallinen sisäministerin muotokuva 1953.
Egyptin pääministeri
 3.10.1965–10.9.1966  
Edeltäjä:  Ali Sabri
Seuraaja:  Muhammad Sedki Sulayman
Henkilötiedot
Syntynyt: 5. heinäkuuta 1918
Kuollut: 15. toukokuuta 2012
Ammatti:  upseeri
Tiedot
Puolue:  Arabialainen sosialistiunioni ASU
Zakaria Mohieddin (5. heinäkuuta 1918 – 15. toukokuuta 2012) (arab. زكريا محيى الدين‎) oli egyptiläinen upseeri ja poliitikko. Hän johti Egyptin ensimmäistä tiedusteluorganisaatiota ja toimi Egyptin pääministerinä 1965–1966.
Gamal Abdel Nasserin hallinnossa Mohieddin oli 1961–1962 tiukkalinjainen sisäministeri, joka rakensi tiedusteluorganisaatiota suojaamaan maata vallankaappausyrityksiltä, ja vangitsi satoja hallinnon vastustajia. Hän nousi pääministeriksi 1965 ja erosi tehtävästä vuonna 1966, kun Nasser sivuutti hänet ja määräsi minimipalkkoja nostettavaksi. Nasserin kuoleman jälkeen Mohieddin oli kuitenkin yksi kolmesta ministeristä, jotka pyysivät Anwar Sadatia sallimaan monipuoluejärjestelmän ja järjestämään vapaat vaalit. Sadat vastasi asettamalla ehdottajat kotiarestiin.
Aiheesta muualla

Tantawi, Anan attend Zakaria Mohieddin’s military funeral procession Egypt Independent
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Zakaria Mohieddin
Käännös suomeksi
Wiley (rap-artisti)

| Richard Kylea Cowie |
| --- | --- |

Henkilötiedot
Syntynyt: 19. tammikuuta 1979 (ikä 45)
Ammatti:  MC, musiikkituottaja, DJ
Muusikko
Taiteilijanimi:  Wiley, Eskiboy, Godfather of Grime, King of Grime, K.O.G.
Aktiivisena:  1999–
Tyylilajit:  grime, drum'n'bass, UK garage
Levy-yhtiöt:  XL Recordings (2004–2005)   Boy Better Know (2005–present)   Big Dada (2007, 2011, 2012, 2013-)   Asylum Records (2008–2009)   Island Records (2009–2009)   Virgin Records (2010–2010)   Warner Music (2012–2013)
Aiheesta muualla
www.wileyofficial.com
  [ Muokkaa Wikidatassa ] [ ohje ]  
Richard Kylea Cowie (s. 19. tammikuuta 1979) tunnetaan paremmin taiteilijanimellään Wiley on brittiläinen MC ja musiikkituottaja. Wileyn musiikki on tyyliltään Drum'n'bassia ja UK Garagea, mutta parhaiten hänet tunnetaan grime -musiikin uranuurtajana.
Wiley kuuluu myös kahteen grime-kollektiiviin: Roll Deep ja Boy Better Know
Diskografia > Studioalbumit

Treddin' on Thin Ice (2004) (#44 UK)
Da 2nd Phaze (2006)
Playtime Is Over (2007) (#71 UK)
See Clear Now (2008) (#139 UK15)
Race Against Time (2009) (# iTunes 48 UK)
100% Publishing (2011)
Evolve or Be Extinct (2012)
The Ascent (2013)
Snakes & Ladders (2014)
Godfather (2017)
Diskografia > Mixtapet

Tunnel Vision Vol 1-4 (2006)
Tunnel Vision Vol 5-6 (2007)
Umbrella Vol. 1 (2008)
Diskografia > Street albumit

Grime Wave (2008)
Diskografia > Singlet

| Vuosi | Single | Listasijoitukset> UK  | Albumilta |
| --- | --- | --- | --- |
| 2004 | "Wot Do U Call It" | 31 | Treddin' on Thin Ice |
| 2004 | "Pies" | 45 | Treddin' on Thin Ice |
| 2007 | "50/50" | — | Playtime Is Over |
| 2007 | "My Mistakes" | — | Playtime Is Over |
| 2008 | "Wearing My Rolex" | 2 | See Clear Now |
| 2008 | "Summertime" | 22 | See Clear Now |
| 2008 | "Cash in My Pocket" (mukana Daniel Merriweather) | 18 | See Clear Now |
| 2009 | "She's Glowin'" | — | Race Against Time |
| 2009 | "Too Many Man" (Boy Better Know) | 79 | Microphone Champion & Race Against Time |
| 2009 | "She Likes To" | — | The Elusive |
| 2009 | "Take That"  (mukana Chew Fu) | 20 | The Elusive |
| 2009 | "Never Be Your Woman"  (mukana Emeli Sandé) | — | The Elusive |
Aiheesta muualla

Wiley Myspacessa (englanniksi)
Zoltan Sarosy

Zoltan Sarosy (23. elokuuta 1906 Budapest – 19. kesäkuuta 2017) oli unkarilaissyntyinen, Kanadaan muuttanut shakinpelaaja. Hän aloitti shakkiuransa jo Unkarissa. Vuonna 1950 hän siirtyi Kanadaan. Hän voitti kirjeshakissa Kanadan-mestaruuden kolmesti (1967, 1972, 1981) ja hänestä tuli kansainvälinen kirjeshakkimestari vuonna 1988. Vuonna 2006 hänet otettiin Canadian Chess Hall of Fameen. Samana vuonna hän täytti 100 vuotta; hän pelasi shakkia tuolloin yhä sähköpostin välityksellä. Vuonna 2007 Sarosysta tuli pitkäikäisin kanadalainen shakinpelaaja koskaan.
Sarosy kuoli 19. kesäkuuta 2017 110-vuotiaana.
Vääräjärvi (Tampere, Jylhänperä)

| Vääräjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°46′50″N, 24°04′54″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  oja Ralakejärveen 
Järvinumero:  35.744.1.025
Mittaustietoja
Pinnankorkeus:  171,5 m  
Rantaviiva:  0,706 km  
Pinta-ala:  1,673 ha  
Saaria:  ei saaria 
 fiVääräjärvi 
Vääräjärvi  on Pirkanmaalla Tampereella  Jylhänperällä sijaitseva järvi.
Maantietoa

Järven pinta-ala on 1,7 hehtaaria ja se on 250 metriä pitkä ja 100 metriä leveä. Se sijaitsee Ukonjärven länsipuolella Vääräjärvensuolla, joka on ojitettu. Järven itäpään lahti on kapea ja noin 150 metriä pitkä. Järvellä ei ole kartan mukaan saaria ja se rannat ovat suomaata. Sen rantaviivan pituus on 700 metriä ja järvi on autio. Lähin metsäautotie ohittaa sen eteläpuolella noin 150 metrin päässä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Enojärven valuma-alueeseen se kuuluu. Järven vedenpinnan korkeus on 171,5 metriä mpy. Siihen on johdettu kuusi suo-ojaa. Niistä yksi toimii myös laskuojana, joka virtaa pohjoiseen Pajulammin kautta Ralakejärveen.
Historiaa

Vuoden 1958 peruskartassa järvestä oli kaivettu yksi laskuoja etelään päin. Se johti Jylhän suuntaan, missä se yhtyi Jylhänojaan. Vuoden 1975 karttaan siihen johdettiin pohjoisesta kaksi ojaa, johon oli lisätty virtaussuunnan nuoli pohjoiseen päin.
Yonge–Dundas Square

Yonge–Dundas Square eli Dundas Square on julkinen aukio Toronton keskustassa Kanadan Ontariossa. Se sijaitsee nimensä mukaisesti Yonge Street ja Dundas Street -katujen risteyksessä, joka kuuluu Kanadan vilkasliikenteisimpiin. Aukio sai alkunsa osana Toronton kaupungin ja Yonge Street Business and Residents Association -järjestön yhteistyönä laatimaa Yonge Streetin alueen kehityssuunnitelmaa. Vuonna 1998 kaupunki julisti suunnittelukilpailun risteyksen uudelle aukiolle; kilpailun voitti torontolainen arkkitehtitoimisto Brown + Storey Architects. Vuonna 2002 avatun aukion arkkitehtuuria hallitsevat lukuisat pienet suihkulähteet. Keskeisellä aukiolla järjestetään monenlaisia tapahtumia. Tapahtumien ja aukion laitojen suurten valomainosten vuoksi aukiota on verrattu New Yorkin Times Squareen.
Näkymä länteen aukiolta
Aukio on öisin valomainosten valaisema.
Vuoden 1979 kuva Dundas Square -rakennuksesta, joka purettiin aukion tieltä vuonna 1998.
Aiheesta muualla

Kuvia tai muita tiedostoja aiheesta Yonge–Dundas Square Wikimedia Commonsissa
Your Sweet Six Six Six

| ”Your Sweet Six Six Six” HIM |
| --- | --- | --- |

Singlen tiedot
 Albumilta: Greatest Lovesongs Vol. 666
 Julkaistu: 1998
 Tuottaja(t): Hiili Hiilesmaa
 Tyylilaji: alternative rock
 Kesto: 04.10
 Levy-yhtiö: BMG
Listasijoitukset
  Suomen virallinen lista: 7.
HIM:in muut singlet
| ”Wicked Game” 1998 | ”Your Sweet 666” 1998 | ”It's All Tears (Drown in This Love)” 1999 |
Your Sweet Six Six Six on suomalaisen HIM-yhtyeen kappale albumeilta Greatest Lovesongs Vol. 666 ja Razorblade Romance.
Kritiikki

HIM julkaisi kappaleen ensimmäistä kertaa debyyttialbumilleen Greatest Lovesongs Vol. 666:lle, joka yhdistettiin jo nimensä perusteella saatananpalvontaan. Yhtyeelle ominaisten synkkien sanoitusten vuoksi kappaletta syytettiin kristinuskoa alentavaksi. Ville Valo kumosi väitteet ja kertoi Soundi-lehdessä, ettei kappale liitynyt mitenkään saatanaan, vaan ihmisen petollisuuteen.
Kari Lammenranta

Kari Lammenranta on suomalainen McLarenin Formula 1 -tallin päämekaanikko. Lammenranta on työskennellyt McLarenilla vuodesta 2003 lähtien. Hän toimi Lewis Hamiltonin mekaanikkoryhmässä vuodet 2007–2012 ja Sergio Pérezin 2013. Helmikuussa 2017 Lammenranta ylennettiin tallin päämekaanikoksi korvaten tehtävässään Paul Jamesin.
Lammenranta on kotoisin Salosta.
Xiaolin Showdown

| Xiaolin Showdown |
| --- | --- |

Tyyli:  piirrossarja
Kestoaika:  22 min.
Luoja(t):  Christy Hui
Pääosissa:  Jeff Bennett Danny Cooksey Grey DeLisle Tom Kenny Wayne Knight Susan Silo Tara Strong
Alkuperämaa:   Yhdysvallat
Alkuperäiskieli:  englanti
Verkko:   Cartoon Network
Esitetty:  1. marraskuuta 2003 – 13. toukokuuta 2006
Jaksoja:  52
Tuotanto
Tuottaja(t):  Christy Hui Bill Motz Michelle Pniewski Eric Radomski Bob Roth Sander Schwartz Stephen Sustarsic
Ohjaaja(t):  Jeff Allen Stephen Sandoval Mike Milo Steve Lyons Matt Danner Tim Eldred Dan Riba
Käsikirjoittaja(t):  Stephen Sustarsic Bill Motz Bob Roth Steve Cuden Brandon Sawyer Ray De Laurentis Amy Wolfram Marc Drotman Eric Molina Brian Swenlin Mark Zaslove Madellaine Paxson David Silverman
Tuotantoyhtiö(t):  Warner Bros. Animation
Palkinnot
Voitetut:  Daytime Emmy (2005)
Ehdokkuudet:  Annie (2004) Daytime Emmy (2004, 2006) Golden Reel (2004, 2005)
Aiheesta muualla
Virallinen sivusto
IMDb 
Xiaolin Showdown on yhdysvaltalainen Warnerin tuottama Daytime Emmy -palkittu animaatiosarja, jonka loi Christy Hui. Sarjasta tuotettiin yhteensä 52 jaksoa, jotka esitettiin alun perin Yhdysvalloissa vuosien 2003–2006 välisenä aikana.
Sarjassa seurataan nuoren taistelija nelikon (Omi, Raimundo, Kimiko ja Clay) harjoittelua ja taistelua pahuutta vastaan. Nelikon tehtävänä on kerätä kaikki muinaiset esineet nimeltä Shen Gong Wu heidän muotoa muuttavan lohikäärmeensä Dojo Kanojo Chon johdolla. Esineet pitävät hallussaan taianomaisia voimia, jotka heidän on löydettävä ennen vihollisiaan ja erityisesti Jack Spiceria. Jaksot keskittyivät usein muinaisien esineiden jahtaamiseen ja kun hyvä ja paha löysivät saman esineen yhtä aikaa, heidän täytyi haastaa toisensa kaksintaisteluun nimeltä Xiaolin Showdown, jonka voittaja saisi pitää muinaisen esineen.
Hahmot

Omi hallitsee vesielementin ja oli ensimmäinen harjoittelija mestari Fungin opissa. Pienikokoisella Omilla on tapana olla hyväuskoinen, mutta kykenee myös olemaan itsekäs, jonka seurauksena Omi saa opetuksensa Fungilta.
Raimundo Pedrosa hallitsee ilmaelementin ja on ryhmänsä itsepäisin jäsen, mutta tekisi mitä vain pelastaakseen ystävänsä. Ryhmänsä kapinallisena Raimundo usein yllyttää hyväuskoista Omia tekemään typeriä temppuja. Huolimatta siitä hän rauhallinen vitsailija, joka on kotoisin Brasiliasta.
Kimiko Tohomiko hallitsee tulielementin ja on ryhmänsä ainut tyttö. Hänen isänsä on tunnettu japanilainen liikemies, jonka myötä Kimikolla on usein viimeisimmät elektroniset laitteen, kuten esimerkiksi uusin puhelin. Hänellä on myös tapana vaihtaa hiustyyliään sekä vaatetustaan lähes jokaisessa jaksossa. Kimiko käyttäytyykin Omille, kuin sisko ja saattaakin välillä hermostua hyvin äkkiä poikien loukkauksista ollessaan ryhmänsä ainut tyttö.
Clay Bailey hallitsee maaelementin ja on ryhmänsä vahvin jäsen. Teksasista kotoisin oleva Clay on ystävällinen ja huumorintajuinen, jolla riittää viisautta. Hän hallitsee taistelulajin nimeltä Tai Chi.
Ääninäyttelijät

| 0 | 1 | 2 |
| --- | --- | --- |
|  Tara Strong  | … |  Omi   |
|  Tom Kenny  | … |  Raimundo, Hannibal Roy Bean, Grand Master Dashi, Vlad   |
|  Grey DeLisle  | … |  Kimiko   |
|  Jeff Bennett  | … |  Clay, Master Monk Guan, Cyclops   |
|  Wayne Knight  | … |  Dojo Kanojo Cho   |
|  Danny Cooksey  | … |  Jack Spicer   |
|  Susan Silo  | … |  Wuya   |
|  Rene Auberjonois  | … |  Master Fung (1. tuotantokausi), kertoja   |
|  Maurice LaMarche  | … |  Master Fung (tuotantokaudet 2–3), Tubbimura   |
|  Jason Marsden  | … |  Chase Young   |
|  Jennifer Hale  | … |  Katnappe   |
|  Kevin Michael Richardson  | … |  PandaBubba   |
|  Lee Thompson Young  | … |  Jermaine   |
|  Glenn Shadix  | … |  Giant Spider   |
Aiheesta muualla

TV.com (Arkistoitu – Internet Archive)
Voice Chasers (Arkistoitu – Internet Archive)
Kari Laitinen

Kari Laitinen voi tarkoittaa seuraavia:
Kari Laitinen (1950–2002), suomalainen poliitikko
Kari Laitinen (s. 1964), suomalainen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kari Laitinen”, voi hakea sivunnimihaulla, laajalla sivunnimihaulla tai tekstihaulla.
Yong-pal

| Yong-pal> 용팔이 |
| --- | --- |
Tyyli:  draama
Kestoaika:  60 min
Pääosissa:   Joo Won  Kim Tae-hee  Chae Jung-an 
Alkuperämaa:   Korean tasavalta
Verkko:   SBS
Esitetty:  5. elokuuta 2015 – 1. lokakuuta 2015
Jaksoja:  18
Aiheesta muualla
Virallinen sivusto
IMDb
Yong-pal (alun perin kor. 용팔이) on televisioyhtiö SBS:n esittämä eteläkorealainen TV-sarja. Sen päärooleissa ovat Joo Won, Kim Tae-hee ja Chae Jung-an.
Aiheesta muualla

Viralliset kotisivut
Kari Laitinen (poliitikko)

Kari Laitinen (6. helmikuuta 1950 Janakkala – 31. tammikuuta 2002 Hämeenlinna) oli suomalainen poliitikko. Hänen puolueensa oli Suomen Sosialidemokraattinen Puolue.
Laitinen työskenteli suurimman osan työurastaan Suomen Sosialidemokraattisen Puolueen palveluksessa. Vuonna 1980 hän toimi Hämeenlinnan sosialidemokraattisen kunnallisjärjestön sihteerinä, vuosina 1981–1987 koko puolueen kunnallissihteerinä ja vuosina 1987–1996 sosialidemokraattisen eduskuntaryhmän sihteerinä. 1996 hänet valittiin SDP:n puoluesihteeriksi. Hän voitti puoluekokouksen äänestyksessä vastaehdokkaansa selvin lukemin: Laitinen sai annetuista äänistä 213, Ilkka-Christian Björklund 79 ja Tuula Haatainen 56. Puoluekokouksessa 1999 hänet valittiin yksimielisesti toiselle kaudelle.
Laitinen kuoli tammikuussa 2002, 51-vuotiaana. Vain kaksi viikkoa ennen kuolemaansa hän oli ilmoittanut, vedoten terveyssyihin, ettei pyrkisi uudelle jatkokaudelle puoluesihteerinä. Hän sairasti paksusuolen syöpää.
Laitinen syntyi työläisperheeseen. Hänen isänsä Kaarlo oli ammatiltaan tiilenpolttaja. Laitinen oli koulutukseltaan yhteiskuntatieteiden kandidaatti.
Vincenzo Campi

Vincenzo Campi (Italian ääntäminen: [kam'pi]; 1530 tai 1535 Cremona – 1591) oli 1500-luvun italialainen taidemaalari, joka työskenteli Cremonassa myöhäisrenessanssin aikana. Campi on parhaiten tunnettu yhtenä ensimmäisistä pohjoisitalialaisista taiteilijoista, jotka työskentelivät flaamilaiseen tyyliin realistisen laatukuvamaalauksen parissa.
Varhainen ura

Campi syntyi huomattavaan taiteilijaperheeseen. Hän oli italialaisen renessanssitaidemaalari Galeazzo Campin poika ja Giulion ja Antonion nuorempi veli. Vincenzon ja Antonion on arveltu saaneen koulutuksensa vanhemman veljensä Giulion työpajassa, joka oli merkittävä taidemaalari ja arkkitehti ja työskenteli Cremonassa. Joitakin tietoja on säilynyt Vincenzon uran varhaisista vuosista, joista yhden mukaan taiteilija työskenteli muotokuvan parissa (teos hävinnyt), joka esitti arkkiherttua Ernestiä ja hänen veljeään Itävallan Rudolfia heidän oleskellessaan Cremonassa vuonna 1563.
Tyyli > Cremonalainen manierismi ja lombardialainen naturalismi

Kun hänen veljensä Giulio ja Antonio työskentelivät läheisesti cremonalaisen manierismin tyyliin, Vincenzo tunnettiin naturalismistaan ja "kuvailevasta maalaustavasta", kuten Filippo Baldinucci kuvasi kirjassaan Notizie kuin "(a) hyvä naturalisti, joka säilyttää aina todellisuuden imitoinnin." Vincenzon tyylin kehityksen on ajateltu johtuneen hänen veljensä Giulion kuolemasta vuonna 1573 ja tärkeästä tilaustyöstä, jonka hän sai samana vuonna. Vincenzoa pyydettiin Cremonan katedraaliin viimeistelemään fresko, joka oli jäänyt kesken taidemaalari Pordenonelta noin viisikymmentä vuotta aiemmin. On ehdotettu, että johtui hänen veljensä tyylillisen ohjauksen puutteesta sekä Pordenonen ilmeikkäiden freskojen vaikutuksesta, että Vincenzo alkoi yhdistää cremonalaisen manierismin ja lombardialaisen naturalismin tyyliä maalauksessaan.
Tyyli > Uskonnollinen maalaus

Vincenzo ja hänen veljensä maalasivat hyvin paljon uskonnollisia aiheita, vaikka heitä ei niistä parhaiten tunnetakaan. Pordenonen vaikutus voidaan selvästi nähdä Vincenzon vuoden 1575 alttaritaulussa Kristus Ennen Ristiinnaulitsemista, joka näyttää taiteilijan kehittyneen lombardialaisessa naturalismissa. Ristiinnaulitseminen on epätavanomaisesti kuvattu. Kristus seisoo hankalassa asennossa käsi jalkojensa välissä, kun hänen teloittajansa vetää häntä kädestä maahan. Erikoinen asento on omaksuttu Pordenonen varhaisesta piirroksesta, joka kuvaa Kristuksen kärsimystä.